Plaasmoord: Bejaarde naby Ermelo vermoor | Maroela Media
'n 77-jarige boer van die plaas De Emigratie, sowat 40km buite Ermelo in Mpumalanga, is Maandagoggend dood in sy plaashuis aangetref.
Kapt. Carla Prinsloo, 'n woordvoerder van die Ermelo polisie, het aan Maroela Media gesê die ondersoek is nog in 'n sensitiewe stadium en inligting is skaars.
"Ons kan in die stadium bevestig dat die man se liggaam deur 'n kennis op die vloer aangetref is," het Prinsloo gesê. "Dit is nog nie bekend wat die oorsaak van die man se dood is nie en of daar enigiets uit die huis gesteel is nie."
Sy het gesê die aanvaller het deur die skuifdeur toegang tot die perseel bekom.
"Die boer se plaaswerkers het die kennis ontbied nadat hul onraad vermoed het toe die man nie vanoggend uit die huis gekom het nie," het sy bygevoeg.
Volgens Prinsloo ondersoek die polisie 'n saak van moord. Die oorlede se naam mag nog nie bekend gemaak word nie.
De Emigratie Ermelo plaasaanvalle
Mans in vroeë oggendure in kitsbank gevang
Weer 'n boer, weer 'n bejaarde ?!?!?!
Maar ek moet stilbly, op my tande kners !
Dis nou te sê as daar slegs 1 aanvaller (moordenaar) was. Gewoonlik sak hulle soos 'n trop hiëna's op die bejaardes toe.
Dis afgryslik! Ons Moet onthou wie in beheer is Dinge soos die Sal net tot n punt gaan Dan Sal ons liewe Heer intree!!!
Ek lees vanoggend die berig waar 'n "man" sy eks vol petrol gegooi het en aan die brand gesteek het. Die liggaamlike- en sielkundige letsels is daar vir 'n leeftyd.
Om te dink, sulke afknouers, vroueslaners, kinderslaners loop tussen ons rond – op vrye voet, net soos die moordenaars deesdae. Meer buite die tronk as binne die tronk.
Ek wonder so in my stilligheid waar die statistiek al styg aangaande plaasmoorde vir 2014…ek is te bang om te vra, want die jaar is nog nie eens in die helfte nie en kyk hoe lyk dit….my hart bloei vir die slagoffers en hul naasbestaandes.
Hoeveel, hoeveel, hoeveel boere en ons mense wat kos maak vir die land moet nog vermoor word voor iemand van die kwak regering waaraan ons oorgelewer is luister??????? Innige simpatie met die familie, dis eintlik so 'n swak stelling om te maak omdat dit so onnodig was……..?????